Vermeende selfoondief in been geskiet | Netwerk24
02 Augustus 2021 17:52
Op die toneel van die voorval.
Hy is in die been geskiet toe hy en sy makkers glo die selfoon van 'n 37-jarige motorbestuurder, wat in Alice-straat in die verkeer gestaan het, wou steel.
'n Groep mans het glo die passasiersdeur oopgemaak en die bestuurder probeer steek in 'n poging om sy selfoon te steel.
Hy het 'n skoot afgevuur om homself te verdedig en een van sy aanvallers in die been getref, waarna die res weggehardloop het.
Die nooddienste het die verdagte behandel en onder polisiebewaking na 'n nabygeleë hospitaal geneem.